句
作者：崔覲
朝代：唐

paragraphs: 直望漢江三百里，一條如線下洋州。
（以上六題均見宋王象之《輿地紀勝》卷一八三《興元府》）（〖1〗北宋文同《丹淵集》卷十五《崔覲詩》〖原注：大中時人〗：「崔覲者高士，梁州城固人。
讀書不求官，但與耕稼親。
夫婦既已老，左右無子孫。
一日召奴婢，盡以田宅均。
俾之各爲業，不用來相聞。
遂去隱南山，雜跡麋鹿羣。
約曰或過汝，所給爲我陳。
有時携其妻，來至諸人門。
乃與具酒食，嘯詠相歡欣。
山南鄭餘慶，辟之爲參軍。
見趣使就職，漫不知吏文。
已復許謝事，但謂長者云。
補闕王直方，本覲之比鄰。
文宗時上書，召見蒙咨詢。
薦覲有高行，用可追至淳。
詔授起居郎，裒斜走蒲輪。
辭疾不肯至，高風概秋旻。
我昨過其縣，裴回想芳塵。
訪問諸故老，寂無祠與墳。
斯人久不競，薄夫何由敦？
此縣漢唐時，諸公揚清芬。
刻詩子堅廟，來者期不泯。
」按：文同於北宋熙寧六年知漢中府，此詩爲其時作。
詩中保存了一些崔覲事跡的傳聞，故附存之。
）。